b'\n_START_ARTICLE_\nSergej Jakovljevi\xc4\x8d Repninski\n_START_SECTION_\n\xc5\xbdivljenje\n_START_PARAGRAPH_\n1. januarja 1782 je vstopil v Preobra\xc5\xbeenski polk, katerega je zapustil leta 1792 kot poro\xc4\x8dnik; dodeljen je bil Semjonovskemu polku. Leta 1797 je zapustil voja\xc5\xa1ko slu\xc5\xbebo._NEWLINE_\xc4\x8cez dve leti je bil ponovno sprejet v voja\xc5\xa1ko slu\xc5\xbebo, bil 9. aprila istega leta povi\xc5\xa1an v polkovnika in bil imenovan za poveljnika Vladimirskega mu\xc5\xa1ketirskega polka. 6. oktobra 1800 je bil imenovan za poveljnika Smolenskega mu\xc5\xa1ketirskega polka._NEWLINE_7. aprila 1801 je postal \xc4\x8dlan voja\xc5\xa1kega odbora. 5. januarja 1802 je postal poveljnik Rja\xc5\xbeskoga mu\xc5\xa1ketirskega polka in 12. novembra 1802 poveljnik Novgorodskega mu\xc5\xa1ketirskega polka (polk je bil 19. oktobra 1810 preimenovan v 43. lovski polk). Udele\xc5\xbeil se je vojne s Francozi leta 1805 in s Turki v letih 1806-12._NEWLINE_S polkom se je udele\xc5\xbeil tudi patriotske vojne leta 1812 in posledi\xc4\x8dnih voja\xc5\xa1kih kampanj v tujini (Srbija, Nem\xc4\x8dija). 13. aprila 1814 je bil poslan na bolni\xc5\xa1ki dopust zaradi prejetih ran.'